钦定古今图书集成/明伦汇编/闺媛典/第015卷 > 四时词 无名氏
## 钦定古今图书集成/明伦汇编/闺媛典/第015卷 > 四时词 无名氏

春词

门巷清明燕子来，绿杨如雾掩楼台。同游女伴秋千
下，更向花间斗草回。

夏词

五色丝针倦绣窠，玉阶新发石榴花。银床冰簟无馀
事，尽日南园蛱蝶多。

秋词

金井梧桐下玉栏，琵琶弦紧不堪弹。欲将宝镜匀新
黛，卷上珠帘怯早寒。

冬词

“锦幕围香宝兽危，晓妆临镜涩胭脂。绣笼鹦鹉嫌寒
重，犹向帘间觅侍儿。